Solskjær selger stjernespiss til Inter for 800 millioner kroner
Torsdag morgen får VG opplyst det samme som flere britiske medier: Manchester United er enige med Inter om en overgang verdt totalt 80 millioner euro, som tilsvarer rundt 800 millioner kroner, for den belgiske spissen. Den nært forestående overgangen har vært en dårlig skjult hemmelighet siden onsdag kveld, da Lukakus agent Federico Pastorello publiserte et bilde av at duoen var på vei i et privatfly til Italia for å ferdigstille avtalen: Lukaku landet i Milano i natt og ble møtt av over 200 fans på flyplassen: Forholdet mellom Lukaku og Manchester United kan se ut til å ha surnet utover sommeren. Spilleren har, offisielt på grunn av skadeproblemer, ikke spilt en eneste av oppkjøringskampene til Premier League-sesongen. En stund så han ut til å være på vei til Juventus som en del av en byttehandel der Paulo Dybala gikk motsatt vei, men skyhøye krav fra argentineren skal ha ført til at avtalen ikke gikk i land likevel. Fredag kveld vakte Lukaku oppsikt da han publiserte en video av løpstall fra en av Manchester Uniteds treningsøkter i sommer. Ole Gunnar Solskjær tok en alvorsprat med spilleren, som siden ikke har vært til stede på lagets treningsøkter. les ogsåMandag hadde Lukaku fri, men mange rynket på nesen da spissen ble fotografert i Belgia iført Anderlecht-tøy på trening med moderklubben sin. Det samme skjedde tirsdag, da spilleren egentlig skulle møtt opp på Manchester United-trening. Tirsdagens fravær skal ha ført til en klekkelig bot for Lukaku, ifølge Daily Mail på over fire millioner kroner. Onsdag reiste Lukaku til Milano, og torsdag kan han sette strek for en Manchester United-karriere som ble kortere enn forventet: Med 28 seriemål på to sesonger har ikke belgieren lidd av måltørke, men han klarte aldri å overbevise Solskjær om at han burde være førstevalget på topp denne våren. les ogsåDet er derimot liten tvil om at han nå skal spille under en manager som liker ham: Inter-sjef Antonio Conte innrømmet at han jaktet på Lukaku da han var Chelsea-manager, men den gangen gikk spissen i stedet fra Everton til Manchester United. Nå ser Manchester United ut til å bevege seg mot overgangsfristen, som er torsdag ettermiddag klokken 18.00, med en spiss mindre og ingen erstatter. Det betyr i så fall at Marcus Rashford, Anthony Martial og det unge fenomenet Mason Greenwood vil gjøre opp om posisjonen på topp i Solskjærs lag. Klubben har signert tre spillere i sommer: Harry Maguire, Aaron Wan-Bissaka og Daniel James.Plassering Champions League Se mer statistikk for Premier League
Den langvarige overgangssagaen rundt Romelu Lukaku (26) er i ferd med å ta slutt. Torsdag signerer stjernespissen for Inter dersom alt går som det skal.